open-index/open-wikipedia-markdown huggingface dataset:
Кшиштоф Пјонтек

**Кшиштоф Пјонтек** (роден на 1 јуни 1995 во Џержоњов) - полски фудбалер напаѓач на Салернитана, на заем од Херта Берлин, и на полската репрезентација.

## Технички карактеристики
Централен напаѓач, кој исто така може да игра и како втор напаѓач или како десно крило.

## Клупска кариера
### Почетоци, Лехија Џержоњов, Заглебје Лубин и Краковија
Роден во Џержоњов, Пјонтек ја започнал својата кариера во екипата на Лехија Џержоњов во која напредувал низ младинските категории, а на 17-годишна возраст го направил своето деби во третата дивизија. Во 2013 година бил купен од Заглебје Лубин. Во 2014 година, по една сезона во вториот тим, тој бил промовиран во првиот тим. Дебитирал во полската Екстракласа (највисоката лига во државата) на 18 мај 2014 година против Краковија.

На 28 август 2016 година, тој бил купен за 500.000 злоти од Краковија, со која потпишал четиригодишен договор. Дебитирал за новиот клуб на 8 септември 2016 против Лехија Гдањск, влегувајќи во игра од клупата за резерви во 71-вата минута. Вкупно, тој постигнал 32 гола во 63 натпревари во Екстракласа во текот на две сезони (вкупно 65), и бил трет најдобар стрелец во лигата во сезоната 2017-2018 со дваесет и еден постигнат гол.

### Џенова
На 8 јуни 2018, Пјонтек потпишал четиригодишен договор со италијанската Џенова, а сумата на трансферот изнесувала околу 4 милиони евра. На 11 август 2018 година, тој го направил своето деби во официјален натпревар во дресот на Џенова, постигнувајќи 4 гола за 37 минути во натпреварот од Купот на Италија во кој *грифоните* го победиле Лече со 4-0; со што станал првиот играч на Џенова кој постигнал четири гола во ова натпреварување.

### Милан

На 23 јануари 2019 година, Милан објавил дека потпишал сп Пјонтек договор до 30 јуни 2023 година, со надомест од 35 милиони евра. Тој го избрал дресот со број 19
.

Пјонтек го имал своето деби за Милан на 26 јануари против ФК Наполи, заменувајќи го Патрик Кутроне. Три дена подоцна против истите противници, исто така, на Сан Сиро, ги постигнал двата гола во победата од 2:0 во четвртфиналето на Купот на Италија. Пјонтек бил прогласен како најдобар играч на тимот во натпреварот и најдобар фудбалер од навивачите. На 3 февруари 2019 година, Пјонтек го постигнал својот прв лигашки гол против ФК Рома, кој завршил со резултат од 1-1 . Крајот на сезоната, Пјонтек ја завршил со вкупно 9 погодоци.

## Статистика каријере

### Заступљеност

## Наводи

## Надворешни врски

* Кшиштоф Пјонтек на transfermarkt 
* Кшиштоф Пјонтек на soccerway 
* Кшиштоф Пјонтек на espn 
* Кшиштоф Пјонтек на whoscored

Категорија:Живи луѓе
Категорија:Полски фудбалери
Категорија:Фудбалери на ФК Џенова
Категорија:Фудбалери на Милан
Категорија:Фудбалери на ФК Херта
Категорија:Фудбалери на ФК Фјорентина
Категорија:Фудбалери на ФК Салернитана
Категорија:Родени во 1995 година
Висла (град)

**Висла** (, , ) – град во Јужна Полска, Шлеско Војводство, Ќешински Округ, на границата со Чешка.

Во градот се наоѓа скијачка скокалница која го носи името на познатиот полски ски-скокач Адам Малиш.

## Население
Спрема прелиминарните податоци од пописот градот во 2011 година имал 11.335 жители.

## Галерија

Податотека:014 Stok narciarski Nowa Osada, Wisla, Polska.jpg|Скијачки центар Нова Осада
Податотека:Wisła 1102.jpg|Лутеранска црква на светите апостоли Петар и Павле
Податотека:Plebania ewangelicka w Wiśle 2.JPG|Лутеранска свештеничка куќа (ректорија)
Податотека:Pałacyk Myśliwski Habsburgów w Wiśle 1.JPG|Поранешна Хабсбурговска ловечка палата


## Наводи

Категорија:Градови во Шлеското Војводство
Планкова честичка

**Планковата честичка**, именувана по физичарот Макс Планк, е хипотетичка честичка определена како мала црна дупка чија Комптонова бранова должина е еднаква на нејзиниот Шварцшилдов полупречник. Нејзината маса е на тој начин приближна на планковата маса, а нејзината Комптонова бранова должина и  нејзиниот Шварцшилдов полупречник се околу планковата должина. Планковите честички понекогаш се користат како вежба за да се определи Планковата маса и Планковата должина. Тие играат улога во некои модели на развитокот на универзумот за време на Планковата ера.

Во споредба со протонот, на пример, Планковата честичка би била екстремно мала (нејзиниот полупречник е еднаков на Планковата должина, која е околу 10−20 пати поголема од полупречникот на протонот) и помасивна ( планковата маса е  1019 пати поголема од масата на протонот). Планковата честичка, исто така, би имала многу минливо постоење, испарувајќи поради Хокинговото зрачење по околу .

## Извор

: Додека мислењата се разликуваат во однос на нејзината соодветна определба, најчестата определба на Планковата честичка е честичка чија Комптонова бранова должина е еднаква на нејзиниот  Шварцшилдов полупречник. Ова ја поставува врската:
: \lambda = \frac{h}{m c} = \frac{2 G m}{c^2} 

Така правејќи ја масата на таквата честичка:

:  m = \sqrt{\frac{h c}{2 G}} 

Оваа маса ќе биде  \sqrt{\pi }  пати поголема од Планковата маса, правејќи ја Планковата честичка 1,772 пати посилна од единицата за Планковата маса.

Нејзиниот полупречник ќе биде Комптоновата бранова должина:

 r = \frac{h}{m c} = \sqrt{\frac{2G h}{c^3}} 

Планковата должина  е определена како

\ell_\mathrm{P}= \frac{r}{2 \sqrt{\pi}} =\sqrt\frac{\hbar G}{c^3}  

## Димензии

: 

Со користење на горенаведените изведувања можеме да ги замениме универзалните константи h, G и c и да ги определиме физичките вредности за масата и полупречникот на честичката.

## Наводи

## Надворешни врски
*"The quasi-steady state cosmology: analytical solutions of field equations and their relationship to observations" - Astrophysics Data Systems
*"Mach's principle: from Newton's bucket to quantum gravity" - Google Books
*"Mysteries of Mass: Some Contrarian Views From an Experimenter"
*"The Gauge Hierarchy Problem and Planck Oscillators" - CERN Document Server
*"The First Turbulence and First Fossil Turbulence"
*["Lecture on Nuclear Physics for Plasma Engineers"](https://web.archive.org/web/20120304125122/http://www.komac.re.kr/npet/new_proton/down/study-data/jhchang_lect4(090324).pdf)
*The Planck Length

Категорија:Црни дупки
Категорија:Хипотетички елементарни честички
Тоја

**Тоја** во старогрчката митологија било име на повеќе личности. 

## Митологија
# Хесиод во Теогонија ја наведува како една од Океанидите. Нејзиното име означува умешност и некои извори даваат можност дека можела да биде Најада, но и Нефела или Аура.
# Една од Нереидите која се појавува во Хомеровата „Илијада“, но и според Хесиод и Хигин.
# Амазонка која се борела во Ејетовата војска против трупите на Персеј, и која ја убил Гесандер.
# Една од Адметовите кобили го имала оваа име.

## Наводи

Категорија:Нимфи
Категорија:Океаниди
Јанта

**Јанта** или **Јанте** во старогрчката митологија било име на повеќе личности. 

## Митологија
* Според Хесиодовата Теогонија била една од Океанидите, нимфа темјанушка или виолетова боја. Можеби била една од Нефелите, божество на виолетовите облаци кои се јавуваат во зора или Антуса, цветна нимфа темјанушка. 
* Ќерката на Телестеј, која ја засакала Ифида. Според „Метаморфози“ на Овидиј, Ифида поради тоа се молела на боговите да дозволат венчавка на две жени. Затоа таа е претворена во маж.

## Наводи

Категорија:Океаниди
Галаксаура

**Галаксаура** во старогрчката митологија била нимфа.

## Митологија
Хесиод во Теогонија ја наведува како една од Океанидите, која во Хомеровата химна на Деметра е опишана како убавица. Таа е спомената како придружнича на Персефона, која со другите нимфи и правела друштво на божицата, пред да ја грабне Хад. Нејзиното име во буквален превод означува „млечен поветарец“ (galaktos, aurê), па претставувала божество на поветарецот (односно ветрот) со магла, веројатно поистоветена со Нефела или Аура.

## Биологија
Латинско име на оваа личност (Galaxaura) е назив за род растенија.

## Наводи

Категорија:Океаниди
Категорија:Нимфи
Јанира

**Јанира** во старогрчката митологија било име на повеќе личности.

## Митологија
# Според Хесиодовата теогонија била една од Океанидите, веројатно божество Јонци, исто како што нејзината сестра Дорида била божество Дорци. 
# Хомер, Аполодор и Хигин ја споменуваат како една од Нереидите. 
# Ќерка на Ифис, краот на Аргос, била капанејева жена.

## Наводи

Категорија:Нимфи
Категорија:Океаниди
Категорија:Нереиди
Болба

**Болба** () во старогрчката митологија била нимфа од истоименото езеро во Беотија.

## Митологија
Опишувана е како извонредно убава божица, ќерка на Океан и Тетија. Како други Лимнади, живеела во чисти води на езера. Според традицијата, оваа нимфа еднаш годишно праќала многу риби низ реката во спомен на својот син Олинт. Ова верска на „домородна“ нимфа и епонимниот херој се толкува како стремеж на Старите Грци да го „присвојат“ овој јунак (почнувајќи од петтиот век).

## Наводи

## Литература
* 

Категорија:Океаниди
Миодраг Радоњиќ

**Миодраг Радоњиќ** (Белград, 3 мај 1989) е српски телевизиски и театарски актер.

## Улоги

## Наводи

* Завршено снимањето на филмот „Балканска линија” („Политика”, 14 август 2018)

Категорија:Родени во 1989 година
Категорија:Српски глумци
Јаха

**Јаха** во старогрчката митологија била една од Океанидите.

## Митологија
Јаха се споменува во Хомеровата химна на Деметра, како една од другарките на божицата Персефона, која со неа се играла на цветна ливада. Била една од божиците на елеусинските мистерии. Претставувала ритуално плачење од среќа.

## Наводи

Категорија:Океаниди
Азија (митологија)

**Азија** — нимфа од старогрчката митологија.

## Митологија
Азија била ќерка на Океан и Тетија, сопруга на титанот Јапет, со кој ги имала децата: Менетија, Атласа, Прометеја и Епиметеја. Меѓутоа, во тој случај можно е да е идентификувана како Климена. Исто така е идентификувана и како Проноја. 

Била почитувана како божица во Лидија, во Анадолија.

## Наводи

Категорија:Океаниди
Аргија

**Аргија** во старогрчката митологија било име на повеќе личности.

## Митологија
Таа била ќерка на кралот Адраста и неговата жена Амфитеја, за која се претскажало дека ќе се земе за лав. Кога Полиник и Тидеј стигнале на Аргос, се степале за преноќиште. Тогаш Адраст на нивните штитови видел приказ на лав со тоа ги препознал своите идни зетови.  Таа имала тројца сина, Терсандар, Адраст и Тимеј.

Според Хигин, таа била Аргова мајка. Според Аполодор и Херодот, таа била ќерка на кралот Аутесион, мажена за Аристодем, која со него имала близанци Еуристен и Прокле.

## Наводи

Категорија:Старогрчка митологија
Категорија:Океаниди
Бероја

**Бероја** во старогрчката митологија било име на повеќе личности.

## Митологија
# Овидиј  ја споменал во својата книга „Метаморфози“. Така, љубоморната Хера  ја наговорила да побара од својот љубовник Зевс и да се појави пред нив со целата величественост и моќ. 
# Според Вергилиевата „Енеида“, таа била  Тројанка, мажена за Дорикле. Ирида го презела нејзиниот лик и ги наговорила жените да ги запалат бродовите на брегот на Сицилија.

## Наводи

Категорија:Старогрчка митологија
Категорија:Океаниди
Јована Стојилковиќ

**Јована Стојилковиќ** (Белград, 19 март 1992) е српска глумица. Од второ одделение во основно одела во училиштето за глума на Ненад Ненадовиќ, а во трета година од средно ја добила својата прва улога во филмот *Клип*. Дипломирала глума на Факултетот по драмски уметности во Белград, во класата на професорот Драган Петровиќ.

Наградена е за улогата Маја во филмот *Панама*, за најдобра женска улога на Нишките филмски фестували Царица Теодора, фестивалот во Нови Сад и филмскиот фестивал „Лајф“ во Лесковац. Исто така, Јована е наградена за улогата Дуња во краткиот филм *Град* и најдобра женска улога на  Филмскиот фестивал во Сараево. Тука е и Башта фест и Студентскиот фестивал во Илиноис (САД). Исто така има освоено награда на фестивалите на Факултетот по драмски уметности, Мата Милошевиќ и Бранивоје Ѓорѓевиќ. Ја игра главната женска улога во филмот Јужен ветар* на Милош Аврамовиќ*.

## Театар
Јована од јануари 2016 година е постојан член на театарот Атеље 212. Исто така, глуми и во театарот Бошко Буха, Звездара театар и Југословенскиот драмски театар.

## Филмографија

## Наводи

Категорија:Луѓе од Белград
Категорија:Родени во 1992 година
Категорија:Српски глумци
Категорија:Живи луѓе
Даејра

**Даејра** е нимфа во старогрчката митологија.

## Митологија
Нејзиното име значи „таа која знаеше“ или „учителка“, и претставувала божанство поврзано со елевсинските мистерии, затоа што укажувала на преносот на тајното знаење. Според Павсаниј, била Океанида од Елевсина во Атика, која со Хермес го имала синот Елевсид, херој на градот. 

## Наводи

Категорија:Старогрчка митологија
Конецки

**Конецки** е село во административниот округ на општина Едвабне, во рамките на округот Ломжа, Подласко Војводство, во североисточна Полска. Селото се наоѓа на околу 8 километри (5 милји) источно од Едвабне, 25 километри (16 милји) североисточно од Ломжа, и 53 километри (33 милји) западно од регионалниот капитал Бјалисток.

## Наводи

Категорија:Никулци за Полска
Категорија:Села во Подлаското Војводство
Котови

**Котови** е село во административниот округ на општина Скрвилно, во рамките на округот Рипин, Кујавско-поморско Војводство, во северно-централна Полска. Селото лежи 10 километри (6 милји) северно од Скрвилно, 9 километри (6 милји) североисточно од Рипин, и 64 километри (40 милји) источно од Торуњ

## Наводи

Категорија:Никулци за Полска
Категорија:Кујавско-поморско Војводство
Гурка (округ Оборники)

**Гурка** () е село во административниот округ на општина Оборники, во рамките на округот Оборники, Големополско Војводство во западноцентрална Полска. Селото се наоѓа 11 километри (7 милји) југозападно од Оборники и 26 километри (16 милји) севернозападно од региналниот главен град Познањ.

## Наводи

Категорија:Села во Големополското Војводство
Категорија:Никулци за Полска
Бјелско-Бјала

**Бјелско-Бјала** (, , , ) – град во Полска во Шлеското Војводство. Според пописот на населението во 2011 година во градот живееле 174.534 жители. Градот се наоѓа во јужна Полска, на границата на историската Горна Шлеска и Малополска. Бјелско-Бјала се состои од два града на двата брега на реката Бјала. Градовите Бјелско и Бјала биле споени во 1951 година.

## Историја
Стариот град Бјелско бил создаден меѓу 12 и 14 век. Овде се преработувала железна руда. Германските доселеници се доселиле во втората половина на 13 век на повик на локалниот војвода. Градот добил градски привилегии во 1312 година. Реката Бјала со векови била граница на Чешка Шлеска (дел Светото Римско Царство) и Полското Кралство.  Бјелско ѝ припаѓало на Чешка, и по таа линија од 1526 година им припаднало на Хабсбурговците.

Малото место на другиот брег, Бјала, името го добило во 1584 година. Со време тука се доселуваат протестанти од Бјелско. Статус на град Бјала го добила во 1723 година. Од втората поделба на Полска во 1772 година Бјала ѝ припаѓа на Австрија, односно на крунската земја Галиција.

После Првата светска војна двата града ѝ биле доделени на Полска и покрај фактот што поголемиот дел од населението биле Германци. Во 1945 година градовите ги зазела Црвената армија и германското население било протерано.

Градот Бјелско-Бјала бил формиран на 1 јануари 1951 година. Бјелско-Бјала бил главен град на сопствено војводство во периодот 1975–1998.

## Население
Според прелиминарните податоци од пописот, во 2011 година во градот живееле 174.534 жители.

## Стопанство
Денес Бјелско-Бјала е еден од најразвиените градови во Полска, со мала стапка на невработеност (5%). Градот е познат по текстилната индустрија, машиноградбата и автомобилската индустрија.

## Партнерски градови
* Волфсбург -  
* Гранд Рапидс -  
* Липштат -  
* Крагуевац -  
* Лилинтал -  
* Монреале -  
* Жилина - 
* Безансон -  
* Ако -  
* Баја Маре - 

## Наводи

## Надворешни врски

* Bielsko-Biała - Municipal website
* Bielsko - Aerial photos
*  Bielsko-Biała Museum
* Jewish Community in Bielsko-Biała  on Virtual Shtetl

Категорија:Градови во Шлеското Војводство
Категорија:Градски окрузи во Полска
Категорија:Населени места основани во 1951 година
Липје (Мазовско Војводство)

**Липје** е село во административниот округ на општина Блендув во рамките на округот Грујец, Мазовско Војводство, во источно-централна Полска. Селото се наоѓа на околу 13 километри (8 милји) западно од Грујец и 49 километри (30 милји) југозападно од Варшава.

мини|центар|250п| Црква во Липје

## Наводи

Категорија:Села во Мазовското Војводство
Лангија

**Лангија** во старогрчката митологија била нимфа.

## Митологија
Била најада од изворот во градот Немеја на Аргос. Поистоветена е со нимфaта Немеја и најверојатно ќерка на речниот бого Асоп. Нејзиниот извор единствено не пресушил кога Дионис пратил суша на Аргос, но по волјата на боговите својот извор го чувала во тајност. Архемор и донел тажни вести, дека нимфата не била почитувана, но таа сеедно, ја почитувала волјата на боговите. Заслужената слава сепак  добила како божество при  воспоставување на немејските игри. Нејзините води го спасиле Аргос.

## Биологија
Латинското име на оваа личност (Langia) е назив за родот во рамките на групата пеперутки.

## Наводи

## Литература
* 

Категорија:Нимфи
Категорија:Старогрчка митологија
Калироја

**Калироја**, (грчки: Καλλιρόη) (латински: Callirhoe) е име на една од Океанидите и на една нимфа.

## Океанида Калироја
Калироја била ќерка на титанот  Океан и неговата жена Теја. Калироја имала три мажи - Хриосар, Посејдон и  Нелис, и со секој од нив имала деца.

Калироја и Хриосар:

*Ехидна  (грчки: Eχιδνα) – грозно чудовиште
*Герион  (грчки: Geryones) - тротелесен џин

Калироја и Посејдон:
*Минија (грчки: Μινύας) – крал на  Орхомена во Беотија, придружник на племето на Минајците
Калироја и Нелис:
*Циона (грчки: Chione)

## Нимфа Калироја
мини|лево|200п|Водена Нимфа<br>Џон Вилијам, 1849-1917.
Во Атина на нимфата Калироја и бил посветен изворот во чија вода се капеле невестите пред венчавката.

Во близината на тој храм Девкалион, со својата сопруга Пира, по големиот потоп на светот, подигнал храм во честа на олимпискиот бог Зевс.

Оградата на храмот, која е сочувана уште од стариот век, ја уништила поплавата од 1896 година.

Категорија:Нимфи
Категорија:Океаниди
Категорија:Старогрчка митологија
Кефкен

**Кефкен** (турски: *Kefken Adası*) — остров кој се наоѓа во Црното Море во Турција. Островот се наоѓа во областа Кандира во Коџаели.

Островот има површина од 21 хектар, и е околу четири пати подолг колку што е широк.

## Историја

За време на грчката, римската и византиската ера, островот се викал *Дафнусија* (Δαφνουσία), *Аполонија* (Ἀπολλωνία) и Тинија (*Θυνίας*). Последното од овие имиња потекнува од грчкиот збор *Тинос* (Θύνος, во превод туна, вид на риба), а можеби и од *Тини*, тракиско племе кое живеело на брегот на Витинија. Островот се споменува од страна на географот Клавдиј Птоломеј (5.14.1) и Плиниј Постариот (5.32) и Страбон, а исто така и во *[[Патопис од Црното Море]]* The names Thynias and Daphnusia are both given by Ptolemy, Thynias by Pliny and Strabo.. Имињата *Тиниј* и *Дафнусија* ги даваат Птоломеј, Тиниј од Плиниј и Страбон.

Иако населбата на островот никогаш не достигнала ранг на град, таа станала во релативно позната фаза епархија. Тоа се случило во релативно доцна фаза, бидејќи во *Synecdemus* не се спомнува. Во првиот во кој се појавува (Епархиски списоци или Notitiae Episcopatuum), секогаш се споменува под името Дафнусија. Грчката православна црква како маченички епископ на Дафнусија му се поклонува на одреден Саба, од кои ништо друго не е познато. Дафнусија денес е наведена од Католичката црква како титуларна епископија.

Во 1261 година латинската флота била ангажирана во опсадата на островот кога грчкиот цар од Никеја, Михаил VIII Палеолог, го освоил Цариград и на тој начин го ставил крај на Латинското Царство.

Во 1915 година, во близина на островотсе случила поморска битка, која завршила со руска победа над Отоманското Царство.

## Тековни одлики

Долгите бранови се протегаат од островот, формирајќи безбедно пристаниште за бродовите. Светилник кој датира од 1879 година има должина од 14 морски милји, а има и помал светилник.

Може да се видат ѕидовите на тврдината од старогрчкиот и џеновскиот период и некои бунари и цистерни.

## Наводи

## Надворешни врски
* English Information on Kerpe 

Категорија:Острови во Турција
Категорија:Острови во Црното Море
Категорија:Коџаели (покраина)
Лампетија

**Лампетија** (грчки: Λαμπετίη или Λαμπετία) во старогрчката митологија била ќерка на богот  Хелиј и нереидата Неера, и сестра на Фаетуса.

## Митологија
Опишана е како убавокоса ќерка на богот Хелиј. Штом пораснала, мајка ѝ веднаш ја испратила на островот Тринакија да ги чува татковите говеда. Нејзина задача била да се грижи за седум стада со по педесет златнороги говеда, кои не се размножувале, но ниту умирале. Кога Еуилох со другите другари на Одисеј  ги украл овие говеда, Лампетија за тоа веднаш го известила нејзиниот татко. Таа е една од можните мајки на Панекеја, една од божиците на лекарските вештини.

## Други ликови
Исто така била една од Хелијадите, фајетонова ќерка или сестра, која со сестрите толку тагувала за нивниот брат, па Зевс ги претворил во тополи, а нивните солзи во килибар. И во овој случај Фаетуса е нејзината сестра и тие две честопати се прикажувани заедно.

## Наводи

Категорија:Нимфи
Категорија:Старогрчка митологија
Џимиринки

**Џимиринки**, **пршки** или **клиси** — тип на јадење, добиени од свинско месо (сланина).

Постапката за да се добие џимиринка е да во метален лонец се пржат сланина и мрсно месо. При подготовката се добива маст, а ситни парчиња од месо се пржат и се сушат.

Џимиринките се чуват суви и се сервираат самостојни како пред јадење или служат како додаток во некои јадења (на пример качамак).

Во Ваљево се прават специјални џимиринки.

## Галерија

Податотека:Клиси.jpg|Клиси подготвени во бакарен сад
Податотека:Čvarci.jpg|Џимиринки од супермаркет
Податотека:Schweinebauch-2.jpg|Сланина за џимиринки


## Наводи

Категорија:Српска кујна
Категорија:Македонска кујна
Категорија:Бугарска кујна
Салама

десно|мини|250x250пкс|Салама
**Саламата**  е врста  од колбас која се добива од различни видови меса кој претходно се зачинуваат со различни зачини.Во минатото  саламата била популарна во итaлијанските месарници бидејќи можела да се чува на собна температура до 10 години. Различните варијанти од салами се произведувале во Франција, Италија, Германија, Србија и во други.

## Прикажи повеќе

* Свинско месо колбаси (кулен)
* Чајна

## Наводи

Категорија:Храна
Ургентен центар (српска ТВ серија)

***Ургентен центар*** (УЦ) е српска телевизиска серија која се прикажува од 6 октомври 2014 на телевизија Прва. Претставува обработка на американската серија *Ургентен центар*.

## Епизоди

## Улоги

* Марко Јањиќ како д-р Марко Павловиќ
* Тамара Крцуновиќ како д-р Милица Лукиќ
* Катерина Радивојевиќ / Милица Јанкетиќ како медицинска сестра Катерина Грујиќ
* Иван Босиљчиќкако д-р Немања Арсиќ
* Зинаида Дедакин како медицинска сестра Љиљана Милановиќ
* Иван Јевтови како д-р Рефик Петровиќ
* Даница Максимовиќ како медицинска сестра Дана (сезона 1)
* Власта Велисављевиќ како Г-дин Андриќ (сезона 1)
* Стефан Бундало како Мишко (сезона 1)
* Бојан Периќ/Миодраг Драгичевиќ како Никола Ристиќ
* Мики Манојловиќ како лекар Шчепановиќ
* Дубравка Мијатовиќ како д-р Сара Коларов (сезона 2)
* Немања Јаничиќ како Љуба (сезона 2)

## Меѓународно покажување

## Наводи

## Надворешни врски

* Официјално мрежно место 
* IMDB

Категорија:Српски телевизиски серии
Немања Јаничиќ (глумец)

**Немања Јаничиќ** (23 април 1987) е српски актер.

## Образование
Немања Јаничиќ завршил основно училиште во „Владислав Рибникар”, Врачар, Белград, Србија, а средно училиште учел во „Димитрије Давидовиќ”, Земун, Белград, Србија. На Факултетот за драмски уметности на Универзитетот на уметностите во Белград завршил на отсек - глума.

## Надворешни врски

* Немања Јаничиќ, театар на лево 
* IMDB

Категорија:Родени во 1987 година
Категорија:Српски глумци
Џиро ди Ломбардија 2018

**Џиро ди Ломбардија 2018** — 112. издание на велосипедската еднодневна трка Џиро ди Ломбардија, која се одржала на 13 октомври како 36. настан во сезоната на Светската турнеја.

Била освоена од Тибо Пино, пред Винченцо Нибали и Дилан Тенс.

## Екипи

Бидејќи Џиро ди Ломбардија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Шест професионални континентални екипи биле поканети, со што била заокружена главната група од 24 екипи.

## Поредок
### Завршен пласман

## Наводи

## Надворешни врски
* 
* 

Категорија:Џиро ди Ломбардија
Категорија:Светска турнеја на UCI 2018
Категорија:Италија во 2018 година
Гиресун (остров)

**Остров Гиресун**  () — мал остров кој има површина од 4 хектари и се наоѓа 1,2 км од турскиот град Гиресун на југоисточниот брег на Црното Море. Гиресун е најголемиот остров на турското крајбрежје на Црното Море.

## Историја

Некои од античките имиња на островот се *Аретијас* (грчки: Ἀρητιάς), *Ареос Несос* (грчки: Ἄρεος νῆσος) (островот на Арес), *Халкеритис* (грчки: Χαλκερίτις) и *Пуга*. Во историски времиња, островот најверојатно бил користен од грчки колонисти од 6 или 5 век п.н.е. од главниот град Керасоус (денес градот Гиресун).

На островот се наоѓаат урнатините на еден храм без покрив, тврдини и бедеми и две вински или маслени преси. Бескрајниот храм во античко време им се припишува на Амазонките кои таму држеле верски ритуали. Археолошките истражувања сугерираат дека била изградена во класично-хеленистичката ера. Црниот круг од камен со околу 4 метри пречник се наоѓа во урнатините на храмот. Овој камен е појдовна точка за прошетка како дел од годишниот фестивал Аксу и се смета дека каменот е знак за плодност и здравје. Наодите од археологијата сугерираат дека каменот бил свет и во римско време/

Во 1 век од н.е., Римјаните изградиле населба како дел од одбраната против пиратските напади што ја погодиле двојната покраина Понт и Витинија. Во средновизантиската ера, приближно од 5 до 6 век, на островот бил изграден манастир и бил подветен на Фока Синопски. Ентони Брајер, пак, го идентификува овој манастир како оној посветен на Елеуса, каде Митрополитот Јосиф се засолнил. Понатамошна изградба на замокот и манастирскиот комплекс и одбранбените ѕидини продолжило до 12 век. Во 2015 година, за време на ископувањата биле ископани урнатините на капелата од 11 и 12 век. Покрај тоа, многу гробови биле пронајдени околу капелата. Археолозите споменале дека за време на византискиот период островот бил религиозен центар.

Брајер ја споменува традицијата дека Грците кои живееле на овој остров продолжиле да се држат против Османлиите и покрај падот на Трапезунтското Царство до 1468 година, со што овој остров станал последното грчко мсто во Анадолија кое било освоено. По ова Османлиите забраниле надворешната трговија, со што се намалил комерцијалниот морски сообраќај што го направил островот релевантен за трговија и поморска одбрана.

Долго време островот бил зачуван како историска и природна локација од класа II од страна на турската влада. Така, на него не е дозволено да се користи како станбена површина. Туристички посети на островот се можни за мали и средни рибарски и крстосувачки чамци кои може да ги обезбедат туристичките агенции во Гиресун.

## Географија

Островот Гиресун има околу 40000 м2 површина. Како и голем дел од провинцијата Гиресун, островот добива значителни врнежи и е топло и влажно место во текот на летото. Неговите брегови се претежно карпести и стрмни. Постојат два природни заливи на североисток и југоисток, а вториот е соодветно пристаниште за мали чамци. Посетителите можат да одат од ова пристаниште кон внатрешноста на островот.

## Наводи

Категорија:Острови во Турција
Категорија:Острови во Црното Море
Категорија:Гиресун (покраина)
Акдамар (остров)

**Островот Акамдар** (), познат и како **Ахтамар** () или **Актамар** (), — најголем од четирите острови во езерото Ван, во источна Турција. Околу 0,7 км2 во големина, се наоѓа на околу 3 километри од крајбрежјето. На западниот крај на островот, карпа од 80 метри се издига над нивото на езерото (1.912 м надморска височина), додека островот опаѓа на исток. На островот се наоѓа Катедралата на Светиот Крст од 10 век, која била седиште на ерменскиот апостолски католикосат од 1116 до 1895 година.

## Легенда за името

Потеклото и значењето на името на островот не е познато, но постои објаснување за народната етимологија, врз основа на стара ерменска легенда. Според приказната, ерменската принцеза по име Тамара живеела на островот и била вљубена во обичен човек. Ова момче секоја вечер пливало од брегот до островот, водено од светлината што ја запалувала за него. Нејзиниот татко дознал за посетите на момчето. Една ноќ, додека чекала да дојде својот љубовник, ја скршила светлината, оставајќи го момчето во средината на езерото без водич за да посочи во кој правец да плива. Тој се удавил и неговото тело се нашло на брегот и, како што легендата заклучува, додека се давело ги кажувало зборовите „*Ах, Тамара*“. Легендата била инспирација за добро познатата песна од 1891 година од Ованес Тумањан.

## Историја

За време на неговото владеење, кралот Гагик I (р 908-943 / 944) од ерменското Кралство Васпуракан го избрал островот како една од неговите резиденции. Тој основал населба и подигнал голема плоштадна палата богато украсена со фрески, пристаниште, улици, градини и овоштарници, и засадени дрвја. Единствената преживеана структура од тој период е Катедралата на Светиот Крст. Во подоцнежните векови, и до 1915 година, таа била дел од монашки комплекс, чии рушевини сè уште се гледаат на југ од црквата.

Помеѓу 1116 и 1895 островот бил место на католикосот на Акдамар на Ерменската апостолска црква. Хачатур III, кој починал во 1895 година, бил последниот Католикос на Акдамар. Во април 1915 година, за време на Ерменскиот геноцид, манастирите биле масакрирани, ограбувани и рушени.

## Наводи

## Надворешни врски

* Armenian Religious Service in Turkey: Breaking a Taboo in Akdamar 
* Information about Akdamar Island from Sacred Sites, Places of Peace and Power 
* The Surp Hach (Saint Cross) church on Akhtamar Island
* A detailed study of the reliefs on the east facade of the Holy Cross church on Aghtamar island
* Observations and comments on the 2005-2006 restoration of the church

Категорија:Острови во Турција
Категорија:Источна Анадолија
Категорија:Ван (покраина)
Сквадризам

алт=Инвалиди бараат леб од владата|мини|Протестен настан организиран од „Националното здружение на осакатени и воени инвалиди“
**Сквадризам** (на ; , од *squadra* - чета, воена дружина) — движење на групи со фашистичка идеологија, најчесто од руралните средини на Кралството Италија, предводени од *рас* (од етиосемитски - главатар, водач на народот или некој клан), кои дејствувале од 1918 до 1924 година самоволно и во сопствени структури, секоја група сама по себе. Според американскиот историчар Стенли Пејн „новиот масовен фашизам не бил создаден од Мусолини“, туку самиот сквадризам го воздигнал во рурална Италија, почнувајќи од северните делови. Сквадризмот е опишан како „многу недисциплиниран сет од локални шефови“. Дел од движењето растело инспирано од Бенито Мусолини, но самите дружини не зависеле од него и сквадристите се стремеле да ги следат само своите локални водачи. Тие дури дошле во судир со Мусолини поради негово потпишување на договор за мир по напор за смирување на насилствата меѓу социјалистите и сквадристите.

## Наводи

Категорија:Фашизам
Категорија:Паравоени организации
Категорија:Зборови што ги нема во ТРМЈ
Миодраг Драгичевиќ

**Миодраг Драгичевиќ** (Белград, 1994) е српски филмски, телевизиски и театарски актер.

## Животопис
Роден е во 1994 година во Белград. Завршил на спортска гимназија и тренирал кошарка од седум години, но поради неговите здравствени проблеми бил принуден да се откаже од својата спортска кариера. По ова, тој се посветил на глумата и дипломирал на Факултетот за драмски уметности во Белград во класата на професорката Биљана Машиќ. Првата филмска улога ја одигра во 2014 година во краткиот филм *Ноќва срцето ми пати*. На телевизија првата улога ја одигра 2015 година во *Чизмаши*, каде што го точлкува главниот лик *Жика Курјак*. Во оваа улога стекнал голема популарност. По тоа глумел во филмовите *, Изгредници* и *Никој нема* и ТВ Сериите: *Убијците на мојот татко*, *Пет*, *Ургентен центар* , и *Утрото ќе промени се*. Неговата сестра Тамара Драгичевиќ, која што исто така е глумица.

## Филмографија

## Наводи

## Надворешни врски

* IMDB

Категорија:Луѓе од Белград
Категорија:Родени во 1994 година
Категорија:Српски глумци
Свети Никола (остров)

**Остров Свети Никола** (српски: *Острво Свети Никола*) — остров во Јадранското Море, во црногорската Општина Будва.

Островот Свети Никола се наоѓа спроти градот Будва, 1 километар од стариот дел на градот на Будва. Островот е долг 2 километри, а има површина од 36 хектари. Највисоката точка на островот е карпа која се издига на 121 метри надморска височина.

Островот е популарна атракција во областа Будва, и има три поголеми песочни плажи со вкупна должина од 840 метри и бројни мали плажи околу островот, достапни само со брод.

Елени живеат во необработениот дел на островот. Островот се нарекува *Шкољ* од месните жители, додека популарно од некои од туристите се нарекува и *Хаваи* кое всушност е име на песочната плажа за капење на островот.

Категорија:Острови во Црна Гора
Категорија:Острови во Јадранското Море
Категорија:Будва
Форконтумац

**Форконтумац** — речен остров кој се наоѓа на Дунав, источно од Белград и северно од соседниот остров Чакљанец. Двата острови се најјужниот дел на Панчево. Островот има површина од 391,7 хектари. Устието на Тамиш се наоѓа северно од Форконтумац.

## Име

Името на островот се однесува на поранешната карантинска станица во градот, изградена во почетокот на XVIII век. Стариот термин *Контумаш* се користел како синоним за карантин. Во 1813 година, еден од најпознатите гости на островот бил Вук Караџиќ кој останал таму неколку недели. Германското име Ворконтумац значело „*станицата пред седиштето*“. Оваа станица била сместена во близина на устието на Тамиш.

## Природна околина
Повеќе од 50 проценти од островот е недопрена природа, која се состои од густа шума. Форконтумац е важно живеалиште на бројни видови птици.

## Одморалиште

Постои викенд населба со околу 400 колиби на западниот дел на островот, кои главно се користат од страна на жителите на градот во текот на летото. Името на ова одморалиште е *Бела Стена* и значи бела карпа. Белата песочна плажа ја прави популарна од седумдесеттите години на минатиот век. Во текот на жешките денови, плажата ја посетуваат илјадници капачи.

## Галерија

File:Banat Josephinische Landaufnahme pg151.jpg|Австриска карта на Панчево и околината од времето на Марија Терезија
File:Panĉevo, Danubo kaj Tamiŝ 1.jpg|Поглед кон островот
File:Bela stena from the river.JPG|Бела Стена
File:Plaza na B S.jpg|Плажа на Бела Стена
Плажа на средини Форконтумца.jpg|Плажа на средина на Форконтумац во средните води


## Наводи

Категорија:Речни острови во Србија
Категорија:Острови на Дунав
Категорија:Панчево
Глаучица (Бањица)

**Глаучица** — утврдена населба од римско време. На 2 километри јужно од селото Бањица, на десниот брег на селската река и покрај патот за Отиштино, на една мала височина во вид на голем тумул има видливи ѕидови од кршен камен и варов малтер, а во средишниот дел на утврдувањето постојат контури од објект. По површината се среќава множество фрагменти од керамички садови, тегули и градежен материјал.

## Наводи

Категорија:Археолошки наоѓалишта во Општина Чашка
Категорија:Бањица
Бањичко Кале

{
  "type": "FeatureCollection",
  "features": [
    {
      "type": "Feature",
      "properties": { "marker-symbol": "town-hall", "marker-color": "228B22", "marker-size": "medium"},
      "geometry": {
        "type": "Point",
        "coordinates": [
          21.628046035766605,
          41.69457784419823
        ]
      }
    }
  ]
}

**Бањичко Кале** (или само **Кале**) — археолошко наоѓалиште и споменик на природата сместен на 5&nbsp;км југозападно од селото Бањица во Општина Чашка, Велешко. Претставува доминантен рид со зарамнет врв, кој зафаќа површина од околу 2 декара.

## Градиште
На ридот се видливи остатоци од градиште од доцноантичкото време од ѕидови во должина од 150&nbsp;м. Во внатрешноста на градиштето има рушевини од ѕидови на повеќе објекти, големо количество градежен материјал, фрагменти од керамички садови и монети.

## Палеонтолошки наоди
Бањичкото Кале во 1983 г. е прогласен за природна знаменитост поради застапеноста на фосили во варовничката карпа од периодот на горната креда. Во варовничките плочи се најдени остатоци од богата морска фауна, претставена со школки, амонити и полжави. По богатството на наодите спаѓа во редот на најинтересните наоѓалишта.

## Наводи

Категорија:Археолошки наоѓалишта во Општина Чашка
Категорија:Палеонтолошки наоѓалишта
Категорија:Споменици на природата на Македонија
Категорија:Доцна креда
Категорија:Бањица
Зад Воденицата (Бардовци)

**Зад Воденицата** — осамен наод од римското време. Во лозјето на семејството Блажевски во село Бардовци е откриен жртвеник со латински натпис посветен на божицата Белона. Димензии: 136 × 52 × 28 см. Жртвеникот се чува во дворот на семејството Блажевски.

## Наводи

Категорија:Археолошки наоѓалишта во Општина Карпош
Категорија:Бардовци
Чешма (Скупи)

**Чешма** — осамен наод од римското време. Местото на водоводот е на околу 2 километри од градската територија на Скупи, на 1 километар од асфалтниот пат за селото Бардовци и на 200&nbsp;метри западно од железничката пруга Ѓорче Петров-Качаник. При земјоделски работи е пронајдена надгробна плоча со латински натпис и димензии од 245 × 75 × 25 см. Во правоаголното поле на фронтонот се наоѓа релјефна претстава на сцена на задушна гозба. Плочата се наоѓа на местото каде што е откриена.

## Наводи

Категорија:Археолошки наоѓалишта во Општина Карпош
Категорија:Бардовци
Ада Бојана

мини|Ада Бојана
**Ада Бојана** — остров што се наоѓа во Општина Улцињ во Црна Гора. Името Ада значи „речен остров“ во превод.

Островот е создаден од делтата на реката Бојана. Легендата вели дека бил формиран со собирање речен песок околу еден брод потонат на устието на реката Бојана.

Островот е со триаголен облик, граничи со двете страни од реката Бојана, и со Јадранското Море од југозапад. Островот има површина од 4,8 квадратни километри.

Ада Бојана е популарно туристичко одредиште со 3 километри долга песочна плажа и со традиционални ресторани за морска храна. Ада Бојана е една од врвните локации за сурфање на јадранското крајбрежје поради силните ветрови за време на летните денови, посебно во попладневните часови. Главниот приход на Ада Бојана е од кампување.
*
[[The New York Times]]* го вклучил островот Ада Бојана и јужното крајбрежје на Црна Гора во ранг на најголемите туристички одредишта за 2010 година - „*Top Places to Go in 2010*“ (Топ места за 2010). Ада Бојана има форма на триаголник. Од една страна се наоѓа Јадранското Море, а на другите две реката Бојана. Плажата свртена кон морето е песочна и е долга околу 3 километри. Плажите и морското дно се прекриени со фин песок. Десниот дел на реката Бојана го дели островот од 13 километри долгата плажа на Улцињ. Најблиското населено место е селото Штој, и градот Улцињ.

Ада Бојана ги краси суптропските и средоземните растенија, а некои од растителните и животинските видови се единствени во Европа. Друга особеност на Ада Бојана се кравите што слободно се движат наоколу.

## Наводи

Категорија:Острови во Јадранското Море
Категорија:Речни острови
Категорија:Улцињ
Категорија:Нудистички плажи
Чермец (Бегниште)

**Чермец** — населба од доцноантичкото време во атарот на селото Бегниште, Македонија. На 3 километри југозападно од селото, над утоката на Каменица во Црна Река, по површината на нивите се среќаваат фрагменти од керамички садови, питоси и градежен материјал.

## Поврзано
* Бела Тумба — средновековна населба;
* Грамаѓе — населба од римското време;
* Кула — утврдување од доцноантичкото време и старохристијанска црква;
* Марково Кале — утврдена населба од римското време;
* Мартиница — населба од доцноантичкото време;
* Писан Камен — некропола од доцноантичкото време;
* Почивало — населба од доцноантичкото време;
* Рамниште — населба од римското време;
* Сува Гора — населба и некропола од доцноантичкото време;
* Црвено Брдо — средновековна населба;
* Бегниште;
* Список на археолошки наоѓалишта во Кавадаречко.

## Наводи

Категорија:Бегниште
Муџица (Алдинци)

**Муџица** — градиште од доцноантичкото време. На 2,2 километри југоисточно од селото Алдинци и на 1,7 километри југоисточно од планинарскиот дом „Караџица“, на највисоката кота од високиот рид обрасната со шума има зарамнета површина, која е оградена со ѕид граден од камења, без малтер, чии димензии се 60 × 220&nbsp;метри. По површината се среќаваат фрагменти од ќерамички садови, питоси, тегули и други градежни материјали.

## Наводи

Категорија:Археолошки наоѓалишта во Општина Студеничани
Категорија:Алдинци
Барда (Блаце)

**Барда** — археолошко наоѓалиште кај скопското село Блаце, Општина Чучер-Сандево. Претставува осамен наод од римско време.

Во Долно Блаце, во имотот на Шкрета Дануш е најдена надгробна плоча со латински натпис. Според сознание од 1996 г. споменикот се наоѓа на местото каде што е откриен.

## Поврзано
* Лозје — осамен наод од римското време
* Св. Ѓорѓи — осамен наод од римското време

## Наводи
Кисел Вир (Арачиново)

**Кисел Вир** — археолошко наоѓалиште во скопското Арачиново, во истоимената општина. Претставува населба од неолитско време. Сместена е во крајниот југоисточен покраничен дел на селскиот атар, на 3&nbsp;км североисточно од селото. На десната страна од стариот пат Скопје-Куманово се издига блага височинка која постепено се спушта кон север образувајќи тумба. Веднаш до изворот на кисела вода, во нивите на ЗИГ „Скопско Поле“ се среќаваат фрагменти од керамички садови и делови од куќен лепеж.

## Поврзано
* Список на археолошки наоѓалишта во Скопско

## Наводи
Ирма (Брњарци)

**Ирма** — населба од римското време. Југоисточно од селото Брњарци, во нивите на А. Јусуф и Т. Стефановски се откриени темели од поголем објект, а по површината се среќаваат делови од камена пластика (надвратници, колони, бази и други) и многу градежен материјал.

## Наводи

Категорија:Археолошки наоѓалишта во Општина Гази Баба
Категорија:Брњарци
Паракелова Глава (Ваташа)

**Паракелова Глава** — некропола од римското време во атарот на селото Ваташа, Македонија. На 1,5 километри кон селото Моклиште, помеѓу патот и реката Луда Мара, на десниот брег се гледаат гробни конструкции од типот на две води, изведени со тегули.

## Поврзано
* Амидеја — населба од железно време;
* Грнеица — доцноантичка населба;
* Калница — доцноантичка населба и некропола;
* Сува Чешма — доцноантичка населба;
* Чоралица — доцноантичка населба и некропола;
* Ваташа;
* Список на археолошки наоѓалишта во Кавадаречко.

## Наводи

Категорија:Ваташа
Мал Воен Остров

**Мал Воен Остров** (српски: *Мало ратно острво* или *Коњско острво*) — речен остров кој се наоѓа во Белград, главниот град на Србија. Се наоѓа на сливот на реките Сава и Дунав. Иако ненаселен, островот е дел од имотот на Град Белград, и припаѓа на градската општина Земун.

## Местоположба

Островот се наоѓа помеѓу јужниот брег на Голем Воен Остров и десниот брег на Дунав во општината Нов Белград (населбата Ушќе), на само 200 метри оддалеченост од сливот на Сава во Дунав.

## Особености

Островот бил значително поголем пред Втората светска војна. Кога изградбата на Нов Белград започнала во 1948 година, песокот од островот бил транспортиран до копното со големи транспортни средства и се користел за покривање на мочуриштето на кое требало да се гради новиот град. Во тој процес, островот се собирал. Денес, поетски се вели дека „*Нов Белград е град на островот*“.

Она што останало од островот е во основа тенок слој на земјиште, долго 300 метри и широко 60 метри. Островот е целосно покриен со вегетација (тополи) и недостапен за посетителите, но може да се забележи убаво од рестораните.

Категорија:Географија на Белград
Категорија:Речни острови во Србија
Категорија:Острови на Дунав
Лептокварк

**Лептокварк** — хипотетичка честичка која ги пренесува информациите помеѓу кварковите и лептоните за дадено семејство, и која го овозможува заемодејството на лептоните и кварковите. Станува збор за обоена тројка од бозони кои поседуваат лептонски и барионски броеви. Се среќаваат во различни надополнувања на стандардниот модел, како што се теоријата за техниколор или ТГО засновани на Пати–Саламов модел, SU(5) или E<sub>6</sub>, итн. Нивните квантни броеви како што се спин, (дропка) електричен полнеж и слаб изоспин се различни во теориите.

## Преглед
Лептокварковите, предвидени да бидат скоро тешки како и самите атоми на оловото, и можат да се создадат само при високи енергии, и брзо би се распаднале. Третото поколение на лептокваркови, на пример, можно е да се распадне на долен кварк и тау-лептон. Некои теоретичари предложуваат податоците снимени во експериментите изведени во забрзувачот на честички ХЕРА при ДЕСИ можно е да наведуваат на постоењето на лептокварковите, и со тоа да постанат нова сила која ги сврзува позитроните и кварковите. Исто така предвид се земени и преоните при високи енергии. More detailed analyses could, however, not confirm these hypotheses.

Лептокварковите може да ја објаснат причината за постоењето поколенија на материјата. Дополнително, лептокварковите може да објаснат зашто постои истиот број на кваркови и лептони и многу од другите сличности меѓу кварковите и лептоните. При високи енергии, кога лептоните (не ја чувствуваат силното заемодејство) и кварковите (кои не може да се набљудуваат поединечно поради силното заемодејство) постануваат едно, со што би станале поосновна честичка и би опишувале повисока симетрија. Ќе постојат три вида на лептокваркови создадени од лептони и кваркови од секое поколение.

Проектот ЛХеК за додавање на електронски прстен за судирање на снопови со веќе постоечкиот протонски прстен на ГХС би претставувал проект за потрага на повисоко поколение на лептокваркови.

## Постоење
Во 1997 година, вишок при забрзувачот на честички ХЕРА направи збрка во заедницата за честична физика, бидејќи едно можно објаснување на вишокот би било постоењето на лептокваркови. Сепак, подоцнежните испитувања направени во Хера и Теватрон со поголеми примероци на податоци ја исклучиле можноста за масите на лептокварковите да бидат околу 275–325&nbsp;GeV. Била направена и потрага по второто поколение на лептокваркови и истото не било забележано. Поновите изучувања, изведени при LHC, ја подигнале границата на исклучување на околу 1 TeV. За да се докаже постоењето на лептокварковите, енергијата која недостасува при судирите на неутрината би требало да биде исклучиво енергетски. Најверојатно создавањето на лептокварковите ќе го копира создавањето на масивните кваркови.

## Поврзано
* Кварк–Лептонска совпадливост
* X и Y бозони

## Наводи

Категорија:Честична физика
Сврвен кварк

Во физиката на честички, **стоп-кварак** со симбол ƭ, е суперпартнер на врвниот кварк како што е предвидено со суперсиметрија (SUSY). Тоа е сфермион, што значи дека е бозон на спин-0 (скаларен бозон).Додека врвниот кварк е најтешкиот познат кварк, стоп-кваркот е всушност најлесниот и најчестиот кварк во многу модели на суперсиметрија

Стоп скварк е клучна компонента на широк спектар на (SUSY) модели кои се однесуваат на проблемот со хиерархијата на Стандардниот модел (SM) на природен начин.Партнер бозонот на врвниот кварк ја стабилизира масата на Хигсовата бозонска маса против квадратично дивергентните квантни исправки, под услов нејзината маса да биде блиску до електрославната скала на електричното симетрија.Ако ова било случај тогаш стоп-скваркот ќе биде достапна во Големиот хадронски судирач.Во генеричкиот Minimal Supersymmetric Standard Model (MSSM) кој е заштитен R-паритет, скаларните партнери на десните и левите кварти се мешаат за да формираат масивни сопствени стапки на две станици.Во зависност од специфичните детали на (SUSY)  моделот и масовната хиерархија на  суперпартнерот (sparticle) , станицата може да се распаѓа во дното на кваркот и полначот, со последователно распаѓање на полначот во најлесниот неутралин (кој често е најлесниот суперсиметричен честички).

Многу пребарувања за докази за стоп-скварк се извршени од двете ATLAS и CMS експерименти на LHC, но досега не е откриен никаков сигнал.

## Наводи

Категорија:Кваркови